PMIndiaData/PMIndiaSum huggingface dataset:
జూన్ 3న ఉత్తర్ ప్రదేశ్ ను సందర్శించనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ 2022వ సంవత్సరం లో జూన్ 3వ తేదీ నాడు ఉత్తర్ ప్రదేశ్ ను సందర్శించనున్నారు. సుమారు ఉదయం 11 గంటల వేళ కు ప్రధాన మంత్రి లఖ్ నవూ లోని ఇందిరా గాంధీ ప్రతిష్టాన్ కు చేరుకొని, అక్కడ ‘యుపి ఇన్ వెస్టర్స్ సమిట్’ లో భాగం గా జరిగే భూమి పూజ కార్యక్రమం లో పాలుపంచుకొంటారు. మధ్యాహ్నం 1:45 నిమిషాల కు ప్రధాన మంత్రి కాన్ పుర్ లోని పరౌంఖ్ గ్రామాని కి వెళ్తారు. అక్కడ మాన్య రాష్ట్రపతి శ్రీ రాం నాథ్ కోవింద్ తో భేటీ అవుతారు. ఇరువురు పత్రి మాత మందిరాన్ని సందర్శిస్తారు. ఆ తరువాత ఇంచుమించు మధ్యాహ్నం 2 గంటల వేళ కు వారు ఉభయులు డాక్టర్ బి.ఆర్. ఆంబేడ్ కర్ భవన్ కు చేరుకొంటారు. మధ్యాహ్నం 2:15 నిమిషాల కు మిలన్ కేంద్ర కార్యక్రమం ఉంటుంది. ఈ కేంద్రం మాన్య రాష్ట్రపతి పూర్వికుల ఇల్లు. దీని ని ప్రజల ఉపయోగార్థం విరాళం గా ఇవ్వడమైంది. ఒక సాముదాయిక కేంద్రం (మిలన్ కేంద్ర) గా దీనిని తీర్చిదిద్దడం జరిగింది. ఈ కార్యక్రమం అనంతరం మధ్యాహ్నం 2గంటల 30నిమిషాలకు వారు పరౌంఖ్ గ్రామం లో జరిగే ఒక జన సభ కు హాజరు అవుతారు. భూమి పూజ కార్యక్రమం లో భాగం గా, 80,000 కోట్ల రూపాయల కు పైగా విలువ కలిగిన 1406 ప్రాజెక్టుల కు ప్రధాన మంత్రి శంకుస్థాపన చేయనున్నారు. ఈ ప్రాజెక్టు లు.. వ్యవసాయం మరియు వ్యవసాయ సంబంధి రంగాలు, ఐటి మరియు ఎలక్ట్రానిక్స్, ఎమ్ఎస్ఎమ్ఇ, తయారీ, నవీకరణ యోగ్య శక్తి, ఫార్మా, పర్యటన, రక్షణ & ఏరోస్పేస్, చేనేత, ఇంకా వస్త్రాలు మొదలైన వేరు వేరు రంగాల కు సంబంధించినవి. ఈ కార్యక్రమాని కి దేశ పారిశ్రామిక రంగం లోని అగ్రగాములు హాజరు అవుతారు. యుపి ఇన్ వెస్టర్స్ సమిట్ 2018 ని 2018వ సంవత్సరం లో ఫిబ్రవరి 21వ, 22వ తేదీ లలో నిర్వహించారు. కాగా, ఒకటో భూమి పూజ కార్యక్రమాన్ని 2018 జూలై 29 న, మరి అదే విధం గా రెండో భూమి పూజ కార్యక్రమాన్ని 2019వ సంవత్సరం లో జులై 29వ తేదీన జరపడమైంది. ఒకటో భూమి పూజ కార్యక్రమం లో భాగంగా 61,500 కోట్ల రూపాయల కు పైగా విలువైన 81 ప్రాజెక్టుల కు శంకుస్థాపన చేయడం జరిగింది. కాగా, రెండో భూమి పూజ కార్యక్రమం లో 67,000 కోట్ల రూపాయల కు పైగా పెట్టుబడుల తో కూడినటువంటి 290 ప్రాజెక్టుల కు శంకుస్థాపన చేయడమైంది.
శ్రీ లంక అధ్య‌క్షుని గా ఎన్నికైన శ్రీ గోతబయా రాజ‌ప‌క్షే కు టెలిఫోన్ ద్వారా శుభాకాంక్ష‌లు తెలిపిన ప్ర‌ధాన మంత్రి

శ్రీ గోతబయా రాజ‌ప‌క్షే నిన్న‌టి రోజు న శ్రీ లంక లో జ‌రిగిన అధ్య‌క్ష ఎన్నిక‌ల లో విజేత గా నిల‌వడం తో ప్ర‌ధాన మంత్రి శ్రీ నరేంద్ర మోదీ ఆయన తో టెలిఫోన్ లో మాట్లాడి, ఆయన కు అభినందనలు తెలిపారు. భార‌తదేశం ప్ర‌జ‌లు అంద‌రి పక్షాన మ‌రియు త‌న త‌ర‌ఫు నుండి కూడాను ప్ర‌ధాన మంత్రి శుభాకాంక్ష‌లు పలుకూతూ, శ్రీ రాజ‌ప‌క్షే స‌మ‌ర్ధ నాయ‌క‌త్వం లో శ్రీ లంక ప్ర‌జ‌లు శాంతి మరియు సమృద్ధి పథం లో మరింత గా పురోగమించగలర‌న్న విశ్వాసాన్ని వ్య‌క్తం చేశారు. అలాగే భ్రాతృత్వం, సంస్కృతి, చరిత్ర‌ మ‌రియు నాగ‌ర‌క‌త పరం గా శ్రీ లంక కు మ‌రియు భార‌త‌దేశాని కి మ‌ధ్య గ‌ల సంబంధాలు సైతం బలవత్తరం అవుతాయన్న ఆకాంక్ష ను ప్రధాన మంత్రి వ్యక్తం చేశారు. ఈ ల‌క్ష్యాల దిశ గా ప‌య‌నించ‌డం లో భార‌త‌దేశం శ్రీ లంక ప్ర‌భుత్వం తో కలసి పనిచేస్తూ ఉంటుందని ప్ర‌ధాన మంత్రి పున‌రుద్ఘాటించారు. ప్ర‌ధాన మంత్రి అందించిన శుభాకాంక్ష‌ల కు శ్రీ రాజ‌ప‌క్షే ధ‌న్య‌వాదాలు ప‌లికారు. భ‌ద్ర‌త కు, అభివృద్ధి కి పూచీ ప‌డేటట్టుగా భార‌త‌దేశం తో అతి స‌న్నిహితం గా కృషి చేసేందుకు ఆయన త‌న స‌న్న‌ద్ధ‌త ను వ్య‌క్తం చేశారు. శ్రీ రాజ‌ప‌క్షే ను వీల‌యినంత త్వ‌రగా భార‌త‌దేశాన్ని సంద‌ర్శించేందుకు త‌ర‌లి రావాలంటూ ప్ర‌ధాన మంత్రి ఆహ్వానించారు. ఈ ఆహ్వానాని కి శ్రీ రాజ‌ప‌క్షే సమ్మతి ని తెలిపారు.
స్వ‌చ్ఛ‌తా హీ సేవ ఉద్య‌మం లో ప్ర‌తి ఒక్క‌రూ పాలుపంచుకోవ‌ల‌సింద‌ంటూ పిలుపునిచ్చిన ప్ర‌ధాన మంత్రి

‘స్వ‌చ్ఛ‌తా హీ సేవ మూవ్ మెంట్’ లో ప్ర‌తి ఒక్క‌రూ పాలుపంచుకోవాల‌ంటూ ప్ర‌ధాన మంత్రి శ్రీ న‌రేంద్ర మోదీ పిలుపునిచ్చారు. ‘‘అక్టోబ‌రు నెల 2వ తేదీ నాడు మనం జరుపుకోబోయే గాంధీ గారి 150వ జయంతి ఉత్స‌వాలు ఆరంభం కానున్నాయి. ఇది బాపూ జీ కన్న ఒక ప‌రిశుభ్ర‌మైన భార‌త‌దేశం కల ను పండించే దిశ‌ గా చేప‌డుతున్న‌ ఒక చ‌రిత్రాత్మ‌క‌మైన ప్ర‌జా ఉద్య‌మమైన స్వ‌చ్ఛ్ భార‌త్ అభియాన్ కు నాలుగు సంవ‌త్స‌రాలు పూర్తి అయ్యే రోజు కూడా. స్వ‌చ్ఛ్ భార‌త్ ఆవిష్కారం దిశ‌ గా కృషి చేస్తున్న‌ వారంద‌రికీ నేను వందనమాచరిస్తున్నాను. ‘స్వ‌చ్ఛ‌తా హీ సేవ మూవ్ మెంట్’ సెప్టెంబ‌ర్ 15వ తేదీ నాడు మొదలవుతుంది. బాపు జీ కి నివాళి ని అర్పించే ఓ మ‌హ‌త్త‌ర‌మైన‌టువంటి మార్గమిది. రండి, ఈ ఉద్యమం లో భాగం పంచుకోండి. అలాగే, స్వ‌చ్ఛ్ భార‌త్ ను ఆవిష్క‌రించే ప్ర‌య‌త్నాల‌నూ బ‌ల‌ప‌ర‌చండి. 15వ తేదీ న ఉద‌యం తొమ్మిదిన్నర గంట‌ల‌ కు మ‌న‌మంతా క‌ల‌సిక‌ట్టుగా ‘స్వ‌చ్ఛ‌తా హీ సేవ మూవ్‌మెంట్’ను ప్రారంభించుకొందాం. స్వ‌చ్ఛ్ భార‌త్ అభియాన్ ను బ‌లోపేతం చేసేందుకు క్షేత్ర స్థాయి లో అవిశ్రాంతం గా కృషి చేసిన వారంద‌రి తోనూ ముఖాముఖి సంభాషించ‌డం కోసం నేను వేచివుంటాను. ఈ కార్య‌క్ర‌మం ముగిసిన అనంత‌రం స్వ‌చ్ఛ‌త కార్య‌క‌లాపాలు ఆరంభ‌మ‌వుతాయి” అని ప్ర‌ధాన మంత్రి త‌న సందేశం లో పేర్కొన్నారు.
డి.జి.ఎల్‌.ఎల్  భూములు, స్థ‌లాల మార్పిడికి కేబినెట్ ఓకే

మ‌హారాష్ట్రలోని ర‌త్న‌గిరిలో ఉన్న మెస్స‌ర్స్ జే ఎస్ డ‌బ్ల్యూ జ‌య్ గ‌ఢ్ పోర్ట్ లిమిటెడ్ (జే ఎస్ డ‌బ్ల్యూ – జేపీఎల్‌) భూమిని తీసుకొని అందుకు బ‌దులుగా డైరెక్ట‌రేట జ‌న‌ర‌ల్ ఆఫ్ లైట్ హౌసెస్ అండ్ లైట్ షిప్స్ (డి.జి.ఎల్‌.ఎల్‌) కు చెందిన స్థ‌లాలను మార్పిడి చేసుకొనే ప్ర‌తిపాద‌నను కేంద్ర మంత్రివ‌ర్గం ఈరోజు ఆమోదించింది. ఈ స‌మావేశానికి ప్ర‌ధాని శ్రీ న‌రేంద్రమోదీ అధ్య‌క్ష‌త వ‌హించారు. ఆయా స్థ‌లాల‌ను ఎటువంటి ఆటంకాలు లేకుండా అభివృద్ధి చేసుకోవ‌డానికి వీలుగా సంబంధిత ఇరు ప‌క్షాల‌కు ఈ భూమార్పిడి వీలు క‌ల్పిస్తుంది. ఇందులో భాగంగా డీ.జీ.ఎల్‌.ఎల్ 0.7630 హెక్టార్ల విస్తీర్ణం ఉండే 12కు పైగా స్థ‌లాల‌ను అప్ప‌గించి ఒక హెక్టారుకు స‌మాన‌మైన మూడు స్థ‌లాల‌ను తాను స్వీక‌రిస్తుంది. నేప‌థ్యం డీ.జీ.ఎల్‌.ఎల్ భూములు పోర్టు స్టోరేజీ ఏరియాలో అక్క‌డ‌క్క‌డ విస్త‌రించి ఉండ‌టంతో జే ఎస్ డ‌బ్ల్యూ – జేపీఎల్ త‌న కార్య‌క‌లాపాల‌ను నిర్వ‌హించుకోవ‌డంలో ప‌లు ఇబ్బందులను ఎదుర్కొంటోంది. ఇది క‌స్ట‌మ్స్ కు కూడా స‌మ‌స్య‌లు సృష్టిస్తోంది. ద ఇంట‌ర్నేష‌న‌ల్ షిప్ అండ్ పోర్ట్ ఫెసిలిటీ సెక్యూరిటీ (ఐ.ఎస్‌.పి.ఎస్‌)ను అమ‌లుచేయ‌డంలో పోర్టుకు కూడా ఇబ్బంది ఎదుర‌వుతోంది. అంతేకుండా డీ.జీ.ఎల్‌.ఎల్ కూడా త‌న లైట్ హౌస్ కార్య‌క‌లాపాల విస్త‌ర‌ణ చేప‌ట్ట‌డం క‌ష్ట‌మ‌వుతోంది. ప్ర‌తిపాదిత భూ మార్పిడి ఇటుజే ఎస్ డ‌బ్ల్యూ – జేపీఎల్ కు, అటు డీ.జీ.ఎల్‌.ఎల్ కు ఇద్ద‌రికీ ప్ర‌యోజ‌న‌క‌ర‌మే కానుంది.
స్వామి శ్రీ నారాయణ గురు జయంతి సందర్భంగా ఆయనకు ప్రధాన మంత్రి నివాళులు

సంఘ సంస్కర్త శ్రీ నారాయణ గురు జయంతి సందర్భంగా ఆయనకు ప్రధాన మంత్రి శ్రీ నరేంద్ర మోదీ నివాళులు అర్పించారు. “ఆదరణీయ స్వామి శ్రీ నారాయణ గురు జయంతి సందర్భంగా ఆయనకు శిరస్సు వంచి నమస్కరిస్తున్నాను. ఆయన ఉత్తమమైన ఆలోచనలు, బోధనలు మరియు అన్యాయం పై ఆయన సాధించిన పోరాటం ఎప్పటికీ ప్రేరణను ఇచ్చేవే” అని ప్రధాన మంత్రి అన్నారు. కేరళకు చెందిన సంఘ సంస్కర్త అయిన శ్రీ నారాయణ గురు కుల తత్వానికి వ్యతిరేకంగా ఒక సంస్కరణ ఉద్యమానికి నాయకత్వం వహించారు. అంతేకాకుండా ఆధ్యాత్మిక స్వాతంత్య్రానికి మరియు సాంఘిక సమానత్వానికి సంబంధించిన నూతన విలువలను కూడా ఆయన పెంపొందించారు.
విపత్తు నిర్వహణ రంగంలో సహకారంపై భారత్, తుర్క్‌మెనిస్థాన్ దేశాల మధ్య అవగాహన ఒప్పందాన్ని ఆమోదించిన – మంత్రిమండలి

విపత్తు నిర్వహణ రంగంలో సహకారంపై భారత్, తుర్క్‌మెనిస్థాన్‌ దేశాల మధ్య అవగాహన ఒప్పందం (ఎం.ఓ.యు) పై సంతకాలు చేయడానికి ప్రధానమంత్రి శ్రీ నరేంద్ర మోదీ అధ్యక్షత వహించిన కేంద్ర మంత్రిమండలి ఆమోదం తెలిపింది. భారత్, తుర్క్‌మెనిస్తాన్‌ దేశాలు ఒకదానికొకటి విపత్తు నిర్వహణ యంత్రాంగాల నుండి ప్రయోజనం పొందే ఒక వ్యవస్థను ఏర్పాటు చేయడానికి ఈ ఎమ్.ఓ.యు. ప్రయత్నిస్తుంది. విపత్తు నిర్వహణ రంగంలో సంసిద్ధత, ప్రతిస్పందన, సామర్థ్య నిర్మాణ రంగాలను బలోపేతం చేయడంలో ఇది సహాయపడుతుంది. పరస్పర ప్రయోజనకర ప్రాతిపదికన ఈ క్రింది రంగాలలో సహకారం కోసం ఈ ఎం.ఒ.యు. ను రూపొందించడం జరిగింది: i. అత్యవసర పరిస్థితులను పర్యవేక్షించడం, అంచనా వేయడంతో పాటు వాటి పర్యవసానాల అంచనా; ii. విపత్తు నిర్వహణలో నిమగ్నమయ్యే తగిన సంస్థల మధ్య, చట్టపరమైన అధికారం కలిగిన అధికారుల ద్వారా పరస్పర చర్యలు; iii. విపత్తు నిర్వహణ రంగంలో ఉమ్మడి ప్రణాళిక, అభివృద్ధి, పరిశోధన ప్రాజెక్టుల అమలు తో పాటు, శాస్త్రీయ, సాంకేతిక ప్రచురణలు, పరిశోధనల ఫలితాల మార్పిడి; iv. ఈ ఎం.ఓ.యు. పరిధిలో పరస్పరం అంగీకరించిన మేరకు సమాచారం, పత్రికలు లేదా ఏదైనా ఇతర ప్రచురణలతో పాటు, వీడియో, ఫోటో లకు సంబంధించిన సామాగ్రి, సాంకేతికతల మార్పిడి; v. సంబంధిత రంగాలలో ఉమ్మడి సమావేశాలు, సదస్సులు, వర్క్‌ షాప్‌ లతో పాటు ఇతర శిక్షణా కార్యక్రమాల నిర్వహణ; vi. విపత్తు నిర్వహణలో నిపుణులు మరియు అనుభవాల మార్పిడి; vii. శోధన మరియు సహాయ కార్యకలాపాలలో మొదటి ప్రతిస్పందన దారుల శిక్షణ, సామర్థ్యాలను పెంపొందించడం; విపత్తు నిర్వహణ రంగంలో సామర్ద్యాన్ని పెంపొందించడానికి శిక్షణార్థులు, నిపుణుల పరస్పర మార్పిడి; viii. సాంకేతిక సౌకర్యాలు, పరికరాలను అందించడం, ముందస్తు హెచ్చరిక వ్యవస్థలను మెరుగుపరచడం, విపత్తు నిర్వహణలో పాల్గొనే బృందాల సామర్థ్యాన్ని పెంపొందించడం కోసం పరస్పరం అంగీకరించిన విధంగా సహాయాన్ని ఇచ్చిపుచ్చుకోవడం; ix. అత్యవసర ప్రతిస్పందన విధుల్లో పరస్పరం అంగీకరించిన విధంగా సహాయాన్ని అందించుకోవడం; x. విపత్తు తట్టుకునే మౌలిక సదుపాయాల కల్పన కోసం పరిజ్ఞానం, నైపుణ్యాలను పరస్పరం పంచుకోవడం; xi. అంతర్జాతీయంగా గుర్తింపు పొందిన ప్రమాణాలకు అనుగుణంగా పరస్పరం అంగీకరించిన విధంగా నాణ్యత నిర్వహణ వ్యవస్థలను అందించడం; xii. ఉభయ పక్షాలకు చెందిన అధికారం కలిగిన అధికారులు పరస్పరం అంగీకరించిన విధంగా, విపత్తు నిర్వహణకు సంబంధించిన ఏవైనా ఇతర కార్యకలాపాలు. భారతదేశం ప్రస్తుతం, స్విట్జర్లాండ్, రష్యా, సార్క్, జర్మనీ, జపాన్, తజికిస్తాన్, మంగోలియా, బంగ్లాదేశ్, ఇటలీ దేశాలతో విపత్తు నిర్వహణ రంగంలో సహకారం కోసం ద్వైపాక్షిక / బహుపాక్షిక ఒప్పందం / ఎం.ఓ.యు. / ఉమ్మడి అభిప్రాయం ప్రకటన / సహకారం కోసం పత్రం వంటి వాటిపై సంతకాలు చేసింది.
మాల్దీవ్స్ కు చెందిన న్యాయ అధికారుల కు భార‌త‌దేశం లో శిక్ష‌ణ ను ఇవ్వడానికి, వారి సామర్థ్యాన్ని పెంపొందించే కార్యక్రమాన్ని నిర్వహించేందుకు భారతదేశాని కి మరియు మాల్దీవ్స్ కు మ‌ధ్య ఎంఒయు కు ఆమోదం తెలిపిన మంత్రిమండ‌లి

మాల్దీవ్స్ కు చెందిన న్యాయ అధికారుల కు భార‌త‌దేశం లో శిక్ష‌ణ ను ఇవ్వడానికి, వారి సామర్థ్యాన్ని పెంపొందించే కార్యక్రమాన్ని నిర్వహించేందుకు భారతదేశాని కి మరియు మాల్దీవ్స్ కు మ‌ధ్య అవగాహనపూర్వక ఒప్పంద పత్రాని కి (ఎంఒయు) ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త న జరిగిన కేంద్ర మంత్రివర్గ సమావేశం ఆమోదాన్ని తెలిపింది. లాభాలు: ఈ ఎంఒయు తో మాల్దీవ్స్ కు, భార‌త‌దేశాని కి మ‌ధ్య న్యాయ‌ ప‌ర‌మైన మ‌రియు ఇత‌ర చ‌ట్ట సంబంధిత రంగాల లో స‌హ‌కారం అధికం అవుతుంది. అంతేకాక, శిక్ష‌ణ ను ఇచ్చే రంగం తో పాటు సామర్థ్యాన్ని పెంపొందించేందుకు జ్ఞానం మ‌రియు సాంకేతిక విజ్ఞానం.. ఈ రెండిటి ఆదాన ప్ర‌దానం కూడాను సాధ్యపడుతుంది.
ధోర్‌  దో కు చేరుకున్న ప్ర‌ధాని; పోలీస్ డైరెక్ట ర్స్ జ‌న‌ర‌ల్ స‌మావేశం ప్రారంభ కార్య‌క్ర‌మానికి హాజ‌రు

ప్ర‌ధాన మంత్రి శ్రీ న‌రేంద్ర మోదీ ఈ రోజు ర‌ణ్ ఆఫ్ క‌చ్ లోని ‘టెంట్ సిటీ’ ధోర్‌ దో కు చేరుకున్నారు. ధోర్‌ దోలో మూడు రోజుల పాటు డైరెక్ట‌ర్స్ జ‌న‌ర‌ల్ ఆఫ్ పోలీస్ స‌మావేశం జ‌ర‌గ‌నుంది. ఈ స‌మావేశం ఢిల్లీకి వెలుప‌ల జ‌ర‌గ‌డం ఇది రెండో సారి. గ‌త సంవ‌త్స‌రం ఈ స‌మావేశాన్నిగౌహ‌తిలో నిర్వ‌హించారు. స‌మావేశం ప్రారంభ స‌ద‌స్సుకు ప్ర‌ధాని హాజ‌ర‌య్యారు. కేంద్ర హోం శాఖ మంత్రి శ్రీ రాజ్ నాథ్ సింగ్ ఈ స‌ద‌స్సును ఉద్దేశించి ప్ర‌సంగించారు. “ఇండియ‌న్ పోలీస్ ఇన్ స‌ర్వీస్ ఆఫ్ ద నేష‌న్” పేరుతో ఒక వెబ్‌సైట్ ను ప్ర‌ధాన మంత్రి ప్రారంభించారు. త‌రువాత హోం శాఖ మంత్రి, ఇత‌ర ప్ర‌తినిధుల‌తో క‌ల‌సి ప్ర‌ధాన మంత్రి ‘టెంట్ సిటీ’ కి కొద్ది దూరంలోనే ఉన్న ద వైట్ ర‌ణ్ కు బ‌య‌లుదేరివెళ్లారు. బీఎస్ ఎఫ్‌ ఆధ్వ‌ర్యంలో జ‌రిగిన ఒంటెల ప్ర‌ద‌ర్శ‌న‌ను ప్ర‌ధాని తిల‌కించారు. వైట్ ర‌ణ్ లో సూర్యాస్త‌మ‌య శోభ‌ను ఆయ‌న వీక్షించారు. అనంత‌రం ఒక సాంస్కృతిక కార్య‌క్ర‌మాన్ని కూడా ప్ర‌ధాని తిల‌కించారు. కేంద్ర హోం శాఖ మంత్రి శ్రీ రాజ్ నాథ్ సింగ్, కేంద్ర హోం శాఖ స‌హాయ మంత్రులు శ్రీ కిరెన్‌ రిజిజు, శ్రీ హ‌రిభాయ్ పార్థిభాయ్ చౌద‌రి లు కూడా ఈ కార్య‌క్ర‌మంలో పాల్గొన్నారు.
విజయ్ దివస్ కు ముందు రోజు న ఆర్మీ హౌస్ లో ఏర్పాటు చేసిన ‘ఎట్ హోమ్’ కార్యక్రమానికి హాజరైన ప్రధాన మంత్రి

విజయ్ దివస్ కు ముందు రోజు న ఆర్మీ హౌస్ లో ఏర్పాటు చేసిన ‘ఎట్ హోమ్’ విందు కు ప్రధాన మంత్రి శ్రీ నరేంద్ర మోదీ హాజరయ్యారు. ప్రధాన మంత్రి ఒక ట్వీట్ లో – ‘‘విజయ్ దివస్ కు ముందు రోజు న ఆర్మీ హౌస్ లో ఏర్పాటైన ‘ఎట్ హోమ్’ లో పాలుపంచుకొన్నాను. 1971వ సంవత్సరం లో జరిగిన యుద్ధం లో విజయాన్ని అందించిన మన సాయుధ దళాల పరాక్రమాన్ని భారతదేశం ఎన్నటికీ మరచిపోదు’’ అని పేర్కొన్నారు.
స్విస్ మరియు భారతదేశ జాతీయులను గుర్తించి వెనుకకు పంపించడానికి భారతదేశం- స్విట్జర్లాండ్‌ ల మధ్య ద్వైపాక్షిక సాంకేతిక ఏర్పాటుకు మంత్రివర్గ ఆమోదం

స్విస్ మరియు భారతదేశ జాతీయులను గుర్తించి వెనుకకు పంపించేందుకు భారతదేశం- స్విట్జర్లాండ్‌ ల మధ్య సాంకేతిక ఒప్పందంపై సంతకాలకు మరియు ఆ ఒప్పందం అమలుకు మంత్రివర్గ సమావేశం ఆమోదం తెలిపింది. ప్రధాన మంత్రి శ్రీ నరేంద్ర మోదీ కేంద్ర మంత్రివర్గ సమావేశానికి అధ్యక్షత వహిచారు. భా రతదేశం- స్విట్జర్లాండ్ మధ్య జరిగిన ద్వైపాక్షిక సాంకేతిక ఏర్పాటు ( బి టి ఎ ) పర్యవసానమే ప్యాకేజ్ డీల్‌లో భాగంగా దౌత్య పరమైన పాస్‌పోర్ట్‌లు కలిగి ఉన్న వారి కోసం చేసుకొన్న వీసా రహిత ఒప్పందం. అక్రమంగా వలస వచ్చిన వారిని తిరిగి వెనుకకు పంపేందుకు అదనపు విధులను ప్రవేశపెట్టకుండా, కచ్చితమైన కాలావధులను నిర్ణయించకుండా, ఇరు దేశాల మధ్య ప్రస్తుతం అమలులో ఉన్న విధానాన్ని క్రమబద్ధీకరించడం కోసం బి టి ఎ ప్రధానంగా ఉద్ధేశించబడింది. భారతదేశం నుండి స్విట్జర్లాండ్ కు వెళ్ళిన అక్రమ వలసదారుల సంఖ్య 100 కు లోపే ఉంటుందనే అంచనా గుర్తుంచుకోవాల్సిన విషయం. స్విట్జర్లాండ్‌తో ప్రతిపాదిత బి టి ఎ కు కనుక ఆమోద ముద్ర పడితే, ఇదే విషయం మీద ప్రతిసారీ మనల్ని ప్రశ్నిస్తున్న ఇతర యూరోపియన్ యూనియన్ దేశాలతో జరిగే చర్చలలో ఈ బి టి ఎ ఒక నమూనాగా మనకు ఉపయోగపడుతుంది. చట్టబద్ధ భారత ప్రయాణికుల కోసం వీసా మరియు వర్క్ పర్మిట్‌ల విధానాలను సరళతరం చేయడం కోసం చేసుకొన్న పునఃప్రవేశ ఒప్పందాన్ని సమర్ధవంతంగా వుపయోగించుకొనేందుకు కూడా బి టి ఎ సహాయపడుతుంది. భారతదేశం- యూరోపియన్ యూనియన్‌ ల మధ్య ఇటీవలే పూర్తి అయిన కామన్ ఎజెండా ఆన్ మైగ్రేషన్ అండ్ మొబిలిటి (సి ఎ ఎమ్ ఎమ్) ఒడంబడికలో కూడా బి టి ఎ ని కీలకమైనదిగా చూస్తున్నారు.
ముంబయి లో భవనం కూలిన ఘటన లో ప్రాణనష్టం జరిగినందుకు బాధపడ్డ ప్రధాన మంత్రి

ముంబయి లో భవనం కూలిన ఘటన లో బాధితుల కు ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. ఆయన బాధితుల కు ప్రధాన మంత్రి జాతీయ సహాయ నిధి (పిఎమ్ఎన్ఆర్ఎఫ్) నుంచి పరిహారాన్ని కూడా ప్రకటించారు. ప్రధాన మంత్రి కార్యాలయం (పిఎమ్ఒ) ఒక ట్వీట్ లో – ‘‘ముంబయి లో భవనం కూలిన ఘటన బాధ ను కలిగించింది. ఈ దుఃఖ ఘడియ లో ప్రియతముల ను కోల్పోయి శోకసంతప్తులైన కుటుంబాల కు ఇదే నా సంతాపం. ఈ ఘటన లో గాయపడ్డ వారు కోలుకోవాలని ఆ ఈశ్వరుడి ని నేను ప్రార్థిస్తున్నాను. మృతుల దగ్గరి సంబంధికుల కు పిఎమ్ఎన్ఆర్ఎఫ్ నుంచి 2 లక్షల రూపాయల వంతు న పరిహారాన్ని ఇవ్వడం జరుగుతుంది. గాయపడ్డ వారికి 50,000 రూపాయల చొప్పున అందజేయడం జరుగుతుంది: ప్రధాన మంత్రి మోదీ’’ అని పేర్కొంది.
పట్టాలం రహదారి విస్తరణ కోసం కేరళ లోని తృశ్శూర్ (త్రిచూర్) లో ఉన్న తపాలా విభాగానికి చెందిన భూమిని, భవనాన్ని తృశ్శూర్ నగరపాలక సంస్థకు బదలాయించేందుకు ఆమోదం తెలిపిన మంత్రివర్గం

కేరళ లోని తృశ్శూర్ (త్రిచూర్)లో తపాలా విభాగానికి చెందిన 16.5 సెంట్ల భూమిని మరియు భవనాన్ని ప్రజా ప్రయోజనార్థం పట్టాలం రహదారి విస్తరణ పనుల కోసమని తృశ్శూర్ నగరపాలక సంస్థకు- భూమి మార్పిడికి బదులుగా భూమి అనే నియమాన్ని అనుసరించి- బదలాయించేందుకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. ప్రస్తుత తృశ్శూర్ సెంట్రల్ పోస్టాఫీసు నుండి సుమారు 200 మీటర్ల దూరంలో ఉన్న 16.5 సెంట్ల భూమికి సమానమైన విస్తీర్ణం కలిగిన భూమిని తపాలా విభాగం పొందనుంది. తృశ్శూర్ నగరపాలక సంస్థ 3500 చదరపు అడుగుల బిల్టప్ ఏరియాతో కూడి ఉండే ఒక తపాలా కార్యాలయాన్ని కూడా నిర్మిస్తుంది. ఈ కార్యాలయ భవనాన్ని- తపాలా విభాగం నిర్దేశాల ప్రకారమే- ఒక ప్రహరీ గోడ, రెండు గేట్లతో సహా సొంత ఖర్చుతో నిర్మించనున్నారు. ఇప్పుడు ఉన్న పట్టాలం రహదారిని విస్తరించినట్లయితే ప్రమాదాలకు తావు లేకుండా ట్రాఫిక్ సాగుతుందని, ఆ ప్రాంత ప్రజలకు ప్రయోజనకరంగా ఉండగలదని తృశ్శూర్ నగరపాలక సంస్థే ప్రతిపాదించింది. పరిశీలనలో ఉన్న ఈ ప్రతిపాదన ప్రస్తుత తృశ్శూర్ సెంట్రల్ పోస్టాఫీసు ఎదురుగా ఉన్న పట్టాలం రహదారి గుండా ఎటువంటి ట్రాఫిక్ ప్రతిబంధకాలు లేకుండా, స్వల్ప సమయంలో ప్రయాణించగలిగేందుకు ఆ ప్రాంత ప్రజానీకానికి సహాయకారి కాగలదు.
వ్యవసాయం కోసం మరియు వ్యవసాయ సంబంధిత కార్యకలాపాల కోసం బ్యాంకు లు ఇచ్చిన స్వల్పకాల రుణాల ను రైతులు తిరిగి చెల్లించవలసిన గడువు ను 2020 వ సంవత్సరం ఆగస్టు 31వ తేదీ వరకు పొడిగించడానికి ఆమోదం తెలిపిన మంత్రిమండలి

వ్యవసాయం కోసం మరియు వ్యవసాయ సంబంధిత కార్యకలాపాల కోసం బ్యాంకు లు 3 లక్షల రూపాయల వరకు ఇచ్చిన స్టాండర్డ్ శార్ట్ టర్మ్ లోన్స్ కు తిరిగి చెల్లింపు గడువు ను 31.8.2020 వరకు పొడిగించడానికి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. ఈ రాయితీ ని 2020 వ సంవత్సరం మార్చి నెల 1 వ తేదీ నాటి నుండి 2020 వ సంవత్సరం ఆగస్టు 31వ తేదీ మధ్య తీర్చే రుణాల కోసం ఇవ్వడమైంది. దీనితో ఈ రుణాల ను ఇక 2020 వ సంవత్సరం ఆగస్టు 31వ తేదీకల్లా తీర్చేందుకు వీలు చిక్కుతుందన్న మాట. రుణాన్ని చెల్లు వేసే కాలాన్ని పొడిగించినప్పటికీ ఈ రుణాల మీద బ్యాంకుల కు దొరికే 2 శాతం వడ్డీ సంబంధిత (ప్రభుత్వ) ఆర్థిక సహాయం మరియు రైతుల కు సకాలం లో రుణం చెల్లు వేసినందుకు గాను దక్కే 3 శాతం ప్రాంప్ట్ రిపేమెంట్ ఇన్ సెన్ టివ్ (పిఆర్ఐ) సదుపాయం యథాప్రకారం అమలు లో ఉంటుంది. లాభాలు: వ్యవసాయం కోసం మరియు వ్యవసాయ సంబంధిత కార్యకలాపాల కోసం 2020 వ సంవత్సరం మార్చి నెల 1 వ తేదీ మరియు 2020 వ సంవత్సరం ఆగస్టు 31వ తేదీ మధ్య తిరిగి చెల్లింపు లు జరపాలన్న నియమం తో బ్యాంకు లు 3 లక్షల రూపాయల వరకు ఇచ్చిన స్టాండర్డ్ శార్ట్ టర్మ్ లోన్స్ తాలూకు తిరిగి చెల్లింపు గడువు ను 2020 వ సంవత్సరం ఆగస్టు 31వ తేదీ వరకు పొడిగించినందువల్ల, ఈ కోవ కు చెందిన రుణాల ను.. 4 శాతం సాలుసరి వడ్డీ రేటు లెక్క న ఎటువంటి జరిమానా లేకుండా.. పెంచిన గడువు (2020 ఆగస్టు 31) లోపల చెల్లించే, లేదా రిన్యూ చేసుకొనే అవకాశం రైతుల కు లభిస్తుంది. బ్యాంకుల కు 2 శాతం వడ్డీ తగ్గింపు ఇన్ టరెస్ట్ సబ్ వెన్ శన్ (ఐఎస్) మరియు రైతుల కు 3 శాతం పిఆర్ఐ తాలూకు లాభాలు ప్రాప్తిస్తాయి. అంతేకాదు, దీనితో కోవిడ్-19 విశ్వమారి ప్రబలుతున్న వర్తమాన కాలం లో, రైతులు ఈ సౌకర్యం తాలూకు లాభాన్ని పొందేందుకు గాను బ్యాంకు కు పదే పదే వెళ్లవలసిన అవసరం కూడా తలెత్తదు.
మిస్ యూనివర్స్ టైటిల్‌ ను గెలుచుకొన్నందుకు హర్ నాజ్‌ సంధూ ను అభినందించిన ప్రధాన మంత్రి

మిస్ యూనివర్స్ కిరీటాన్ని గెలిచినందుకు హర్ నాజ్‌ సంధూ కు ప్రధాన మంత్రి శ్రీ నరేంద్ర మోదీ అభినందన లు తెలిపారు. ప్రధాన మంత్రి ఒక ట్వీట్‌ లో – “మిస్ యూనివర్స్ కిరీటాన్ని గెలుచుకొన్నందుకు గాను హర్ నాజ్‌ సంధూ కు అభినందన లు. ఆమె కు భావి ప్రయాసల కు గాను శుభాకాంక్ష లు.” అని పేర్కొన్నారు.
ఆంధ్ర ప్రదేశ్ లోని అనంతపురము జిల్లా లో జరిగిన దు:ఖదాయక దుర్ఘటన కారణం గాప్రాణ నష్టం వాటిల్లడం పట్ల సంతాపాన్ని వ్యక్తం చేసిన ప్రధాన మంత్రి

ఆంధ్ర ప్రదేశ్ లోని అనంతపురము జిల్లా లో జరిగిన దు:ఖదాయక దుర్ఘటన లో ప్రాణనష్టం వాటిల్లినందుకు ప్రధాన మంత్రి శ్రీ నరేంద్ర మోదీ ప్రగాఢ దుఃఖాన్ని వ్యక్తం చేశారు. బాధితుల కు ప్రధాన మంత్రి జాతీయ సహాయ నిధి (పిఎమ్ఎన్ఆర్ఎఫ్) నుంచి పరిహారాన్ని అందించేందుకు కూడా ప్రధాన మంత్రి ఆమోదం తెలిపారు. ‘‘ఆంధ్ర ప్రదేశ్ లోని అనంతపురము జిల్లా లో జరిగిన ఒక దు:ఖదాయకమైనటువంటి ప్రమాదం లో ప్రాణనష్టం సంభవించినందుకు దు:ఖిస్తున్నాను. ఆప్తుల ను కోల్పోయిన కుటుంబాలకు ఇదే నా సంతాపం. మృతుల కు తలా 2 లక్షల రూపాయల వంతున పరిహారాన్ని పిఎమ్ఎన్ఆర్ఎఫ్ నుంచి మృతుల దగ్గరి బంధువుల కు ఇవ్వడం జరుగుతుంది: ప్రధాన మంత్రి’’ అని ఒక ట్వీట్ లో ప్రధాన మంత్రి కార్యాలయం (పిఎమ్ఒ) పేర్కొంది.
సాయుధ దళాల పతాక దినం సందర్భం గా సాయుధ దళాల సైనికుల కు నమస్కరించిన ప్రధాన మంత్రి

ప్రధాన మంత్రి శ్రీ నరేంద్ర మోదీ సాయుధ దళాల పతాక దినం నాడు సాయుధ దళాల కు చెందిన జవానుల కు మరియు వారి కుటుంబాల కు నమస్కరించారు. ‘‘సాయుధ దళాల పతాక దినం సందర్భం గా మనం మన దళాల మరియు వారి పరివారం యొక్క అజేయమైనటువంటి సాహసాని కి నమస్కరిద్దాము. మన దళాల యొక్క సంక్షేమం కోసం సహాయాన్ని అందించవలసింది గా కూడా మిమ్ములను నేను కోరుతున్నాను’’ అని ఒక సందేశం లో ప్రధాన మంత్రి పేర్కొన్నారు.
జి-7 శిఖర సమ్మేళనం సందర్భం లో ఫెడరల్ రిపబ్లిక్ ఆఫ్జర్మనీ చాన్స్ లర్ తో సమావేశమైన ప్రధాన మంత్రి

ప్రధాన మంత్రి శ్రీ నరేంద్ర మోదీ ఫెడరల్ రిపబ్లిక్ ఆఫ్ జర్మనీ చాన్స్ లర్ శ్రీ ఓలాఫ్ స్కోల్జ్ తో జి-7 శిఖర సమ్మేళనం సందర్భం లో 2022 జూన్ 27న జర్మనీ లోని శ్లాస్ ఎల్మౌ సమావేశమయ్యారు. ఈ సంవత్సరం ఇద్దరు నేత ల మధ్య సమావేశం జరగడం ఇది రెండో సారి; మునుపటి సమావేశం ఇండియా-జర్మనీ అంతర్ ప్రభుత్వ సంప్రదింపుల కోసం ఇదే సంవత్సరం లో మే 2వ తేదీ నాడు ప్రధాన మంత్రి బెర్లిన్ యాత్ర కాలం లో చోటు చేసుకొంది. జి-7 శిఖర సమ్మేళనాని కి తనను ఆహ్వానించినందుకు గాను చాన్స్ లర్ శ్రీ ఓలాఫ్ స్కోల్జ్ కు ప్రధాన మంత్రి ధన్యవాదాలు తెలిపారు. కిందటి నెల లో జరిపిన చర్చల కు తరువాయి గా నేత లు ఇరువురు వారి యొక్క హరిత మరియు సతత అభివృద్ధి భాగస్వామ్యాన్ని మరింత ముందుకు తీసుకు పోవలసిన అవసరం ఎంతైనా ఉంది అని స్పష్టం చేశారు. సమావేశం లో జలవాయు సంబంధి కార్యాచరణ, తత్సంబంధిత ఆర్థిక సహాయం లతో పాటుగా సాంకేతిక విజ్ఞానం బదలాయింపు వంటి అంశాల పైన కూడా చర్చను చేపట్టడమైంది. వ్యాపారాన్ని, పెట్టుబడి ని మరియు ఉభయ దేశాల ప్రజల మధ్య సంబంధాల ను మరింత గా పెంపొందింపచేసుకోవలసిన ఆవశ్యకత ఉందనే అంశాల పై ఇరువురు నేత లు వారి సమ్మతి ని వ్యక్తం చేశారు. సమావేశం సాగిన క్రమం లో, అంతర్జాతీయ సంస్థల లో ఇప్పటి కంటే ఎక్కువ గా సమన్వయాన్ని ఏర్పరచుకోవలసి ఉందనే అంశం పైన, విశేషించి భారతదేశం త్వరలో జి-20 అధ్యక్ష స్థానాన్ని స్వీకరించనున్న సందర్భం లో కూడా చర్చించడం జరిగింది. నేతలు ఇద్దరూ ప్రాంతీయ స్థాయి లోను, ప్రపంచవ్యాప్తం గాను చోటు చేసుకొన్న ఘటన క్రమాల పైన వారి అభిప్రాయాల ను ఒకరి కి మరొకరు వెల్లడించుకొన్నారు.
అణంద్ లో ఆధునిక ఫూడ్ ప్రాసెసింగ్ స‌దుపాయాల‌ను ప్రారంభించిన ప్ర‌ధాన మంత్రి

ఆణంద్ లో అమూల్ కు చెందిన అత్య‌ాధునిక చాక్‌లెట్ ప్లాంటు తో పాటు ఆధునిక ఫూడ్ ప్రాసెసింగ్ స‌దుపాయాల‌ను కూడా ప్ర‌ధాన మంత్రి శ్రీ న‌రేంద్ర మోదీ నేడు ప్రారంభించారు. ఆయ‌న చాక్‌లెట్ ప్లాంటు ను సంద‌ర్శించారు. అక్క‌డ ఉపయోగిస్తున్నటువంటి వివిధ సాంకేతిక ప‌ద్ధ‌తుల‌ ను, త‌యార‌వుతున్న ఉత్ప‌త్తుల ను గురించి సంబంధిత అధికారులు ప్రధాన మంత్రి దృష్టి కి తీసుకువ‌చ్చారు. ఈ సంద‌ర్భంగా ఆయ‌న మాట్లాడుతూ పెద్ద సంఖ్య లో త‌ర‌లి వ‌చ్చిన ఆణంద్ ప్ర‌జ‌ల‌కు ధ‌న్య‌వాదాలు తెలిపారు. ఈ రోజున ప్రారంభమవుతున్న అభివృద్ధి ప‌థ‌కాలు స‌హ‌కార రంగానికి ఎంతో శుభకరమైనటువంటివి అని ఆయ‌న అన్నారు. అమూల్ బ్రాండ్ అంటే ప్ర‌పంచ‌ం అంతటా ప‌రిచ‌యం ఉందని, అది ప్ర‌పంచ వ్యాప్తం గా ఒక ప్రేర‌ణ‌ గా మారింద‌ని ఆయ‌న చెప్పారు. అమూల్ అనేది కేవ‌లం మిల్క్ ప్రాసెసింగు కు మాత్ర‌మే సంబంధించింది కాద‌ని, అది ఒక సాధికారిత తాలూకు శ్రేష్ఠ‌మైన న‌మూనా అని ఆయ‌న పేర్కొన్నారు. స‌హ‌కార సంఘాల ద్వారా స‌ర్దార్ ప‌టేల్ గారు చూపిన మార్గం లో పారిశ్రామిక‌వేత్త‌లకు గాని, ప్ర‌భుత్వానికి గాని ఎటువంటి అధికారం లేదని ప్రధాన మంత్రి చెప్పారు. ఇది ఒక విశిష్ట‌ న‌మూనా, ఇక్క‌డ ప్ర‌జ‌ల‌కే విలువ ఉంటుంది అని ఆయ‌న అన్నారు. గుజ‌రాత్ లో స‌హ‌కార క్షేత్రం లో సాగిన ప్ర‌యాసలు ప్ర‌జ‌ల‌ కు, ప్ర‌త్యేకించి రైతుల‌ కు స‌హాయ‌కారిగా నిలచాయ‌ని ఆయ‌న తెలిపారు. స‌ర్దార్ ప‌టేల్ గారు ప‌ట్ట‌ణాభివృద్ధి కి సైతం ప్రాధాన్యాన్ని ఇచ్చార‌ని ఆయ‌న గుర్తు కు తెచ్చారు. 2022 వ సంవ‌త్స‌రం లో భార‌త‌దేశం స్వాతంత్య్ర 75వ వార్షికోత్స‌వాన్ని జ‌రుపుకోనున్న అంశాన్ని ప్ర‌ధాన మంత్రి ప్ర‌స్తావించి, మిల్క్ ప్రాసెసింగ్ లో భార‌త‌దేశం చ‌క్క‌గా ప‌ని చేస్తున్న‌ప్ప‌టికీ ఈ రంగం లో మ‌రింత ఉత్త‌మంగా కృషి చేసే అవ‌కాశం భార‌త‌దేశానికి ఉంద‌ని ఆయ‌న అన్నారు. నూత‌న ఆవిష్క‌ర‌ణ‌ల‌ కు మ‌రియు విలువ జోడింపున‌కు స‌మ‌యం ఆస‌న్నం అయింద‌ని ఆయ‌న అన్నారు. ఈ సంద‌ర్భం లో తేనె ఉత్ప‌త్తి ని గురించి కూడా ఆయ‌న ప్ర‌స్తావించారు.
యుఎఇ కి కొత్త అధ్యక్షుని గాఎన్నికైన శ్రీ శేఖ్ మొహమద్ బిన్ జాయద్ అల్ నాహ్ యాన్ కు అభినందనలు తెలిపిన ప్రధానమంత్రి

యుఎఇ కి కొత్త అధ్యక్షుని గా అబూ ధాబీ పాలకుడు శ్రీ శేఖ్ మొహమద్ బిన్ జాయద్ అల్ నాహ్ యాన్ ఎన్నికైన సందర్భం లో ప్రధాన మంత్రి శ్రీ నరేంద్ర మోదీ ఆయన కు అభినందన లు తెలిపారు. ప్రధాన మంత్రి ఒక ట్వీట్ లో – ‘‘యుఎఇ కి కొత్త అధ్యక్షుని గా అబూ ధాబీ పాలకుడు శ్రీ శేఖ్ మొహమద్ బిన్ జాయద్ అల్ నాహ్ యాన్ ఎన్నికైన సందర్భం లో ఆయన కు ఇవే నా శుభాకాంక్ష లు. ఆయన యొక్క గతిశీలమైనటువంటి మరియు దూరదర్శి నాయకత్వం లో మన విస్తృత వ్యూహాత్మక భాగస్వామ్యం మరింత గా ప్రగాఢం అవుతుందనే విశ్వాసం నాకుంది. @MohamedBinZayed’’ అని పేర్కొన్నారు.
పాకిస్తాన్ లో విమాన దుర్ఘటన కారణం గా ప్రాణనష్టం వాటిల్లినందుకు సంతాపం వ్యక్తం చేసిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ పాకిస్తాన్ లో జరిగిన ఓ విమాన దుర్ఘటన లో ప్రాణనష్టం వాటిల్లడం పట్ల సంతాపాన్ని వ్యక్తం చేశారు. ‘‘పాకిస్తాన్ లో ఓ విమాన దుర్ఘటన జరిగి, ప్రాణనష్టం వాటిల్లడం తీవ్ర దు:ఖానికి లోను చేసింది. మృతుల కుటుంబాల కు ఇదే మా సంతాపం; ఈ దుర్ఘటన లో గాయపడిన వారు త్వరిత గతి న కోలుకోవాలని కోరుకుంటున్నాను’’ అని ఒక సందేశం లో ప్ర‌ధాన మంత్రి పేర్కొన్నారు.
ప్రధానమంత్రి వాషింగ్ టన్ డి.సి. కి చేరుకొన్న సందర్భం లో పత్రికా ప్రకటన

యునైటెడ్ స్టేట్స్ ఆఫ్ అమెరికా అధ్యక్షుడు మాన్య శ్రీ జో బైడెన్ ఆహ్వానించిన మీదట ప్రధాన మంత్రి శ్రీ నరేంద్ర మోదీ యుఎస్ఎ సందర్శన కై వాషింగ్ టన్ డి.సి. (2021, సెప్టెంబర్ 22 న స్థానిక సమయం) కి విచ్చేశారు. నిర్వహణ మరియు వనరుల సహాయ మంత్రి శ్రీ టి.హెచ్. బ్రాయన్ మెక్ కాన్ యుఎస్ఎ ప్రభుత్వం తరఫు న ప్రధాన మంత్రి కి స్వాగతం పలికారు. ఉల్లాస భరితులైన భారతీయ సముదాయం ఎండ్ ర్యూజ్ ఎయర్ బేస్ లో గుమికూడారు; వారు ఆనందం గా ప్రధాన మంత్రి కి స్వాగతం పలికారు.
క్రీడల విషయం లో తమిళ నాడు కు చెందిన యువజనుల లో ప్రేరణ నుకల్పిస్తున్నందుకు శ్రీ  కె.సి. గణపతి ని మరియు శ్రీ వరుణ్ ఠక్కర్ నుప్రశంసించిన ప్రధాన మంత్రి

‘‘మీట్ ద చాంపియన్స్’’ (‘‘విజేతల ను కలుసుకోండి’’) కార్యక్రమం లో భాగం గా క్రీడ లు మరియు ఫిట్ నెస్ అంశాల లో తమిళ నాడు యువజనుల లో ప్రేరణ ను కల్పిస్తున్నందుకు గాను శ్రీ కె.సి. గణపతి ని మరియు శ్రీ వరుణ్ ఠక్కర్ ను ప్రధాన మంత్రి శ్రీ నరేంద్ర మోదీ ప్రశంసించారు. పిఐబి తమిళ నాడు చేసిన ఒక ట్వీట్ కు ప్రధాన మంత్రి సమాధానాన్ని ఇస్తూ – ‘‘తమిళ నాడు కు చెందిన ప్రతిభావంతులైనటువంటి యువజనుల కు ప్రేరణ ను అందించడానికి గాను శ్రీ కె.సి. గణపతి మరియు @VarunThakkar లు ప్రశంసాయోగ్యమైనటువంటి కార్యాన్ని నిర్వహించారు. ఆ తరహా ప్రయాస లు క్రీడల కు మరియు ఫిట్ నెస్ కు సంబంధించిన అంశాల పట్ల చైతన్యాన్ని పెంచుతాయి అని నేను నమ్ముతున్నాను.’’ అని పేర్కొన్నారు.